# OPIS PREDMETU ZÁKAZKY

1/2021

Nadlimitná zákazka podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov

## ULOŽENIE ODPADU NA SKLÁDKU

**Predmet zákazky**

Predmetom verejného obstarávania je v súlade s § 3 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ v príslušnom gramatickom tvare) zákazka na poskytnutie služieb.

Predmetom obstarávania je prevzatie dovezeného odpadu, ktorý nie je nebezpečný, katalógové číslo odpadu:

20 03 01 zmesový komunálny odpad

20 03 07 objemný odpad

20 03 08 drobný stavebný odpad

17 01 07 zmesi betónu, tehál, škridiel, obkladového materiálu a keramiky iné ako v 17 01 06

17 09 04 zmiešané odpady zo stavieb a demolácií iné ako v 17 09 01, 17 09 02 a 17 09 03

(ďalej len: „odpad“), prevádzkovateľom skládky (úspešným uchádzačom) od verejného obstarávateľa, ktorý je držiteľom odpadu, a to uložením na skládku odpadu a jeho zneškodnenie na skládke odpadu v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej ako „zákon o odpadoch“) a príslušnými všeobecne záväznými predpismi, najmä vyhláškami Ministerstva životného prostredia Slovenskej republiky v oblasti odpadového hospodárstva. Verejný obstarávateľ pred uložením Odpadu na Skládku zabezpečí zaradenie Odpadu podľa druhu odpadu v zmysle vyhlášky Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov v znení neskorších predpisov.

Verejný obstarávateľ z časových dôvodov (zákonom vymedzený pracovný čas vodičov), finančných (všetky náklady súvisiace s prepravou odpadu) a ekologických dopadov (zvýšenie uhlíkovej stopy, zvýšenie spotreby nafty za každé zberové vozidlo prepravujúce odpad určitú vzdialenosť a s tým súvisiace dočasné zaťaženia regionálnych ciest a zníženie priepustnosti ciest) určil maximálnu akceptovateľnú časovú vzdialenosť skládky do 90 min od mesta Nová Baňa pre cestu tam a späť (90 min, podľa googlemaps.com, trasy pre verejným obstarávateľom používané motorové vozidlá prevážajúce odpad). Skládka odpadov umiestnená vo väčšej vzdialenosti je pre verejného obstarávateľa vysoko nákladová a neefektívna z pohľadu nastavenia obehu zberových vozidiel (zber odpadu v uliciach mesta a následný odvoz odpadu na určenú skládku). Nedodržania tohto vzdialenostného limitu neznamená nesplnenie požiadaviek na predmet zákazky, avšak úspešný uchádzač je počas celej doby trvania zmluvy povinný znášať náklady na dopravu vrátane ceny práce verejného obstarávateľa nad rámec uvedenej stanovenej vzdialenosti.

Odpad na miesto skládky bude dopravovaný zberovými vozidlami verejného obstarávateľa.

Úspešný uchádzač je povinný mať právoplatné všetky zákonom stanovené povolenia, rozhodnutia v predpísanej forme a rozsahu, ako aj vykonané všetky zákonom stanovené registrácie a aj počas platnosti zmluvy bude mať povinnosť disponovať právoplatnými rozhodnutiami, ktoré ho oprávňujú zneškodňovať odpad v súlade so zákonom o odpadoch a ďalšími všeobecne záväznými právnymi predpismi. Požaduje sa teda preukázanie a predloženie všetkých potrebných podkladov, povolení a rozhodnutí orgánov štátnej správy (IPKZ, atď.) ktoré oprávňujú uchádzača na výkon činností – zneškodňovanie odpadu príslušného katalógového čísla odpadu činnosťou D1 – uloženie do zeme alebo na povrchu zeme (napr. skládka odpadu), trieda skládky – skládka odpadov na odpad, ktorý nie je nebezpečný.

Uchádzač je povinný uviesť presnú adresu skládky odpadov, ktorú ponúka verejnému obstarávateľovi na skládkovanie odpadu.

Verejný obstarávateľ požaduje, aby všetky príjazdové cesty, cesty vo vnútri areálu skládky boli spevnené, miesto vysypania/vykládky odpadu bolo v takom stave, aby sa predchádzalo škodám na vozidlách.

Úspešný uchádzač zabezpečí odber Odpadu najneskôr do tridsať (30) minút po príchode vozidla verejného obstarávateľa k vstupnému vážnemu zariadeniu určenému na váženie vozidiel prevážajúcich Odpad.

Predpokladané množstvo uloženého odpadu na obdobie 3 rokov je 6645 t. Z celkového množstva odpadu predpokladané plnenie zákazky je rozdelené na čerpanie uloženia nasledovne:

|  |  |  |  |  |  |
| --- | --- | --- | --- | --- | --- |
| **Rok/t** | **ZKO 20 03 01** | **DSO 20 03 08** | **OO 20 03 07** | **17 01 07** | **17 09 04** |
| **2022** | 1900 | 35 | 220 | 15 | 45 |
| **2023** | 1900 | 35 | 220 | 15 | 45 |
| **2024** | 1900 | 35 | 220 | 15 | 45 |

Predpokladané rozdelenie množstva uloženého odpadu v jednotlivých rokoch nebude pre verejného obstarávateľa záväzné.

Ďalšie požiadavky na predmet zákazky súvisiace s týmto opisom, vrátane podmienok plnenia, sa nachádzajú v rámcovej dohode, ktorá je prílohou č. 2 týchto súťažných podkladov. Verejný obstarávateľ odporúča uchádzačom, aby si pozorne prečítali podmienky plnenia rámcovej dohody.